JayJayThrowThrow/commonwealth-wiki-mix huggingface dataset:
కొత్తూరు (రంగారెడ్డి జిల్లా)

కొత్తూరు, తెలంగాణ రాష్ట్రం, రంగారెడ్డి జిల్లా, కొత్తూరు మండలానికి చెందిన జనగణన పట్టణం. ఇది కొత్తూరు పురపాలకసంఘంగా ఏర్పడింది.

ఇది హైదరాబాదుకు సమీపంలో ఉంది. పారిశ్రామికంగా చాలా అభివృద్ధి చెందినది. షాద్‌నగర్, హైదరాబాదు మధ్యలో ఈ గ్రామం ఉంది. ఇక్కడికి రైలు సౌకర్యం కూడా ఉంది. సికింద్రాబాదు రైల్వే స్టేషను నుంచి 50 కిలోమీటర్ల దూరాన ఉంది.
జిల్లాల పునర్వ్యవస్థీకరణలో

2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లాలోని ఇదే మండలంలో ఉండేది.
మహబూబ్ నగర్ జిల్లా నుండి రంగారెడ్డి జిల్లాకు మార్పు.

లోగడ కొత్తూరు పట్టణం / మండలం మహబూబ్ నగర్ జిల్లా, మహబూబ్ నగర్,రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కొత్తూరు మండలాన్ని (1+10) పదకొండు గ్రామాలుతో కొత్తగా ఏర్పడిన రంగారెడ్డి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
గణాంకాలు

2011 జనాభా లెక్కల ప్రకారం మండల జనాభా మొత్తం 12,740. ఇందులో పురుషుల సంఖ్య 6396, స్త్రీల సంఖ్య 6354. అక్షరాస్యుల 74.26 %.గా ఉంది..
నీటిపారుదల, భూమి వినియోగం

మండలంలో 6 చిన్ననీటిపారుదల వనరుల ద్వారా 378 హెక్టార్ల ఆయకట్టు వ్యవసాయ భూములున్నాయి.
మూలాలు
వెలుపలి లింకులు

వర్గం:జనగణన పట్టణాలు
వర్గం:రంగారెడ్డి జిల్లా జనగణన పట్టణాలు
1894

1894 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు
జననాలు

* జనవరి 10: పింగళి లక్ష్మీకాంతం, తెలుగు కవి. (మ.1972)
* ఫిబ్రవరి 7: కప్పగల్లు సంజీవమూర్తి, ఉపాధ్యాయుడు, కవిభూషఊడుగా సుపరిచితుడు. (మ.1962)
* ఫిబ్రవరి 21: శాంతిస్వరూప్ భట్నగర్, శాస్త్రవేత్త
* ఏప్రిల్ 7: గడియారం వేంకట శేషశాస్త్రి, రచయిత, అనువాదకులు
* మే 19: గుడిపాటి వెంకట చలం, తెలుగు రచయిత, వేదాంతి, సంఘసంస్కర్త. (మ. 1979)
* ఆగష్టు 10: వి.వి.గిరి, భారతదేశ నాలుగవ రాష్ట్రపతి. (మ.1980)
* సెప్టెంబరు 21: బేవినహళ్ళి కరణము కృష్ణరావు, సంస్కృత పండితుడు, కవి.
* అక్టోబరు 1: సుధీ రంజన్ దాస్, భారతదేశ సుప్రీంకోర్టు ఐదవ ప్రధాన న్యాయమూర్తి (మ. 1977)
* అక్టోబరు 22: కోలవెన్ను రామకోటీశ్వరరావు, స్వాతంత్ర్య సమరయోధులు, సంపాదకులు.
మరణాలు

* జనవరి 1: హెన్‌రిచ్ రుడాఫ్ హెర్జ్, విద్యుదయస్కాంత వికిరణాలను ఉత్పత్తి చేయడం, శోధించే ప్రక్రియలను కనుగొన్న శాస్త్రవేత్త. (జ.1857)
* ఏప్రిల్ 8: బంకించంద్ర ఛటర్జీ, వందేమాతరం గీత రచయిత. (జ.1838)
పురస్కారాలు

*
1800

1800 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

* నవంబర్ 17: అమెరికా సంయుక్త రాష్ట్రాల మొదటి కాంగ్రెస్ సమావేశం వాషింగ్టన్, డి.సి.లో జరిగింది.
* అక్టోబర్ 12: నిజాం నవాబు అనంతపురం, కర్నూలు, కడప, బళ్ళారి ప్రాంతాలను బ్రిటిష్ సైన్యానికి దత్తత ఇచ్చాడు.
* స్కాటిష్ శాస్త్రవేత్త విలియం కంబర్‌లాండ్ క్రూయిక్షాంక్ కార్బన్ మొనాక్సైడ్ వాయువులో కార్బన్, ఆక్సిజన్ కలిగి ఉన్నదని నిరూపించాడు.
జననాలు

* జనవరి 7: మిల్లర్డ్ ఫిల్మోర్ - అమెరికా సంయుక్తరాష్ట్రాల 13వ అధ్యక్షుడు. (మ.1874)
* జూలై 31: ఫ్రెడ్రిక్‌ ఓలర్ - జర్మన్ రసాయనిక శాస్త్రవేత్త. ఆర్గానిక్‌ కెమిస్ట్రీ పితామహుడు. (మ.1882)
* సెప్టెంబర్ 22: జార్జి బెంథామ్ - బ్రిటిష్ వృక్ష శాస్త్రవేత్త. (మ.1884)
* అక్టోబర్ 25 : లార్డ్ మెకాలే - భారతశిక్షాస్మృతి సృష్టికర్త, మొదటి లా కమిషన్ ఛైర్మన్, భారతదేశంలో ఆంగ్ల విద్యాబోధనకు పునాది వేసినవాడు. (మ.1859)
* డిసెంబర్ 3 : ఫ్రాన్స్ ప్రీసెరెన్ - స్లోవేనియాకు చెందిన జాతీయకవి. (మ.1849)
తేదీ వివరాలు తెలియనివి

right|thumb|150px|పండిట్ మధుసూదన్ గుప్త
* మోమిన్ ఖాన్ మోమిన్ - భారతదేశానికి చెందిన ఉర్దూ గజల్ కవి. (మ.1851)
* మధుసూదన్ గుప్త - అల్లోపతి వైద్యంలో డిప్లొమో పొందిన మొదటి భారతీయుడు. (మ.1856)
మరణాలు

* మార్చి 13 : నానా ఫడ్నవీసు - మరాఠా సామ్రాజ్యంలో పీష్వాల మంత్రి (జ.1742)
పురస్కారాలు

*
1797

1797 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 3: అమెరికాకు అల్జీర్స్, ట్రిపోలి, ట్యునిస్‌ లకూ మధ్య ట్రిపోలి సంధి కుదిరింది
* ఫిబ్రవరి 4: ఈక్వడార్‌లో వచ్చిన రియోబాంబా భూకంపంలో 40,000 బాధితులయ్యారు
* మే 10: అమెరికా నావికాదళానికి చెందిన తొట్ట తొలి యుద్ధ నౌక పనిలో చేరింది
* జూలై 24: సాంటా క్రజ్ యుద్ధంలో హొరేషియో నెల్సన్ గాయపడి ఒక చెయ్యి కోల్పోయాడు
* సెప్టెంబరు 30: ఫ్రెంచి ఆర్థిక మంత్రి, తమ దేశపు అప్పులో మూడింట రెండు వంతుల భాగాన్ని స్వీకరించేందుకు తిరస్కరించాడు.
* అక్టోబరు 22: ఫ్రాన్స్ దేశస్తుడైన జాక్వెస్ గార్నెరిన్ మొదటిసారి పారాచూట్ సహాయంతో గాఅల్లోంచి కిందికి దిగాడు
* తేదీ తెలియదు: కోలిన్ మెకంజీ అమరావతి లోని దీపాలదిన్నెగా త్రవ్వి మహాస్తూపాన్ని వెలుగులోకి తెచ్చాడు
* తేదీ తెలియదు: జోసెఫ్ లూయీ లాగ్రాంజ్ డిఫరెంషియల్ కాలిక్యులస్ పై గ్రంథాన్ని రచించాడు
జననాలు

* జనవరి 7:బెంగాల్లో స్థిరపడ్డ బ్రిటిషు నావికుడు హెన్రీ పెడింగ్టన్
* ఆగస్టు 21: జాన్ మాంటేగు భారతదేశంలో జన్మించాడు
మరణాలు

* మార్చి 26: జేమ్స్ హట్టన్ స్కాటిష్ తత్వవేత్త, ప్రకృతి ప్రియుడు (జ.1726)
పురస్కారాలు

*
1798

1798 గ్రెగోరియన్‌ కాలెండరు యొక్క మామూలు సంవత్సరము.


right|thumb|150px|సి.పి.బ్రౌన్
సంఘటనలు

* జూలై 23:నెపోలియన్, ఈజిప్ట్ లోని అలెగ్జాండ్రియాను ఆక్రమించాడు.
* ఆగష్టు 1: ఆంగ్ల నౌకాదళం, నెల్సన్ నాయకత్వంలో, కింద, నైలు నది దగ్గర జరిగిన యుద్ధంలో ఫ్రాన్స్ నావికాదళాన్ని ఓడించింది.
* సామ్యూల్ టేలర్ కూల్రిజ్(1772-1834) రచించిన ఆంగ్ల కావ్యం ది రైం ఆఫ్ ది ఏన్షియంట్ మారినర్ తొలి సారి ప్రచురితమయింది.
జననాలు

* నవంబర్ 10: చార్లెస్ ఫిలిప్ బ్రౌన్ - తెలుగు సాహిత్యమునకు విశేష సేవ చేసిన ఆంగ్లేయుడు.(మ.1884)
తేదీ వివరాలు తెలియనివి

* షట్కాల గోవింద మరార్ - కేరళకు చెందిన కర్ణాటక సంగీత విద్వాంసుడు.(మ.1843)
* జగద్గురు 8వ నృసింహ భారతీస్వామి - శృంగేరి శారదా పీఠానికి చెందిన 32వ జగద్గురువు.
మరణాలు

* మార్చి 25: రేమండ్ - హైదరాబాదులోని గన్‌ఫౌండ్రీ స్థాపకుడు. (జ.1755)
* జూన్ 4: గియాకోమో కాసనోవా, వెనిస్‌కు చెందిన ఒక సాహసికుడు, రచయిత (జ.1725)
* నవంబర్ 29: రాధికాభాయి - మరాఠా సామ్రాజ్యానికి చెందిన మహిళ (జ.1745)
పురస్కారాలు

*
1799

1799 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి: కాశీరావు హోల్కరు స్థానంలో ఖండే రావు హోల్కరు ఇండోర్ రాజయ్యాడు
* మే 4: శ్రీరంగపట్నం యుద్ధంలో బ్రిటిషు వారు టిపు సుల్తాన్ను ఓడించారు. ఆ యుద్ధంలో అతడు మరణించాడు
* జూన్ 30: మూడవ కృష్ణరాజ ఒడయార్ మైసూరు సింహాసనమెక్కాడు.
* జూలై 12: రంజిత్ సింగ్ లాహోరును వశపరచుకున్నాడు. సిక్కు సామ్రాజ్య స్థాపనలో ఇది కీలకమైన అడుగు.
* జూలై 25: నెపోలియన్, ముస్తఫా కెమాల్ పాషాకు చెందిన 10,000 మంది ఓట్టోమన్ సేనను ఓడించాడు.
* అక్టోబరు 16: వీరపాండ్య కట్టబొమ్మన్‌ను ఉరితీసారు
* అక్టోబరు 16: స్పానిషు పట్టణం విగోకు సమీపంలో 5.4 కోట్ల పౌండ్ల సంపదతో వెళ్తున్న స్పెయిను ఓడను బ్రిటిషు రాయల్ నేవీ పట్టుకుంది.
* డిసెంబరు 10: ఫ్రాన్సు పొడవుకు కొలమానంగా మీటరును అధికారికంగా స్వీకరించింది.
* డిసెంబరు 31: డచ్చి ఈస్టిండియా కంపెనీని మూసేసారు
* తేదీ తెలియదు: కొంగు నాడు, ఆంగ్లో-మైసూర్ యుద్ధాలలో టిప్పు సుల్తాన్ ఓటమి తరువాత, మద్రాసు ప్రెసిడెన్సీలో కలిసింది.
* తేదీ తెలియదు: 1799-1800 లో పొనుగుపాడు శ్రీ ఆంజనేయ స్వామి దేవాలయం నిర్మించారు
* తేదీ తెలియదు: కాన్రాడ్ జాన్ రీడ్ అనే అతను నార్త్ కరోలినాలో కాబరస్ కౌంటీలో దొరికిన పసుపు రంగు రాయిని తెచ్చి తన ఇంటి తలుపుకు స్టాపరుగా పెట్టుకున్నాడు. అది రాయి కాదు, బంగారపు ముద్ద అని 1802 లో అతడి తండ్రి కనుక్కున్నాడు
* తేదీ తెలియదు: బెల్జియంలో విలియం కాకరిల్ కాటన్ స్పిన్నింగు యంత్రాన్ని తయారు చెయ్యడం మొదలుపెట్టాడు.
జననాలు

* జనవరి: ఖండే రావు హోల్కరు ఇండోర్ మహారాజు (మ. 1807)
* మే 20: బాల్జాక్, ఫ్రెంచి రచయిత (మ. 1850)
* మే 21: మేరీ అన్నింగ్ శిలాజ సేకర్త, శాస్త్రవేత్త. (మ. 1847)
* జూన్ 6: అలెగ్జాండర్ పుష్కిన్ (మ. 1837)
మరణాలు

* మే 4: టిప్పు సుల్తాన్, మైసూరు రాజు. (జ.1750)
* డిసెంబరు 14: జార్జి వాషింగ్టన్, అమెరికా మాజీ అధ్యక్షుడు. (జ.1732)
పురస్కారాలు

*
1801

1801 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 1: గిసెప్పి పియాజ్జీ మరుగుజ్జు గ్రహం సెరెస్‌ను కనుగొన్నాడు. దీనికి రోమన్ దేవత పేరును పెట్టాడు
* జనవరి 1: ఐర్లండు రాజ్యం గ్రేట్ బ్రిటనుతో కలిసిపోయి యునైటెడ్ కింగ్‌డమ్ ఆవిర్భవించింది.
* మార్చి 10: గ్రేట్ బ్రిటనులో తొలి జనగణన జరిగింది. గ్రేట్ బ్రిటను జనాభా 89 లక్షలని తేలింది. అందులో లండను జనాభా 8,60,035.
* ఏప్రిల్ 21: వైశాఖి పండుగ నాడు రంజిత్ సింగ్ తనను తాను పంజాబ్ మహారాజాగా ప్రకటించుకున్నాడు.
* జూన్: హస్తినాపురంలోని శ్రీ దిగంబర జైన మందిరాన్ని లాలా జైకుమార్ మాల్ పర్యవేక్షణలో రాజా హర్‌షుక్ రాయ్ నిర్మించాడు
* జూలై 26: ఆర్కాట్ నవాబుకూ ఈస్టిండియా కంపెనీకీ మధ్య కర్ణాటక ఒప్పందం కుదిరింది. భారత ఉపఖండంపై పట్టు సాధించడంలో బ్రిటిషు సామ్రాజ్యానికి తోడ్పడిన ఒప్పందాలలో ఇది ఒకటి.
* ఆగస్టు 1: అమెరికా ట్రిపోలి, అల్జీర్స్, ట్యునిస్, మొరాకోలపై మొదటి బార్బరీ యుద్ధం మొదలుపెట్టింది. ఈ దేశాలకు చెందిన సముద్రపు దొంగలు అమెరికా నౌకలను పట్టుకుని, వాటిని విడిచేందుకు డబ్బులు డిమాండు చేసేవారు.
* అక్టోబరు 24: స్వాతంత్ర్య సమర యోధులైన మరుదు సోదరులను బ్రిటిషు వారు శివగంగై జిల్లా లోని తిరుపత్తూరులో ఉన్న శిథిలమైన కోటలో ఉరితీసారు.
* నవంబరు 10: సైన్య సహకర ఒప్పందం కింద బ్రిటిషు వారికి చెల్లించాల్సిన రుణానికి బదులుగా నవాబు సాదత్ అలి ఖాన్, రోహిల్‌ఖండును 1801 నవంబరు 10 ఒప్పందం తరువాత ఈస్టిండియా కంపెనీకి స్వాధీనం చేసాడు.
* నవంబరు 19: సిద్ధి వినాయక దేవాలయం,ముంబై
* డిసెంబరు 24: రోడ్డుపై నడిచే స్టీము లోకోమోటివ్ ఇంజను ఆవిష్కరణ
* తేదీ తెలియదు: బొబ్బిలి సంస్థాన ప్రభువు చిన్న రంగారావుతో బ్రిటిషువారు శాశ్వత సంధి ఒడంబడిక కుదుర్చుకున్నారు
* తేదీ తెలియదు: అవధ్ నవాబు బ్రిటిషు వారితో సైన్య సహకార ఒప్పందం కుదుర్చుకున్నాడు. ఇందులో భాగంగా నవాబు, తన భూభాగంలో సగాన్ని కంపెనీకి ఇచ్చుకోవలసి వచ్చింది.
* తేదీ తెలియదు: మద్రాసులో సుప్రీమ్ కోర్టు స్థాపించారు
* తేదీ తెలియదు: జాన్ విల్‌హెల్మ్ రిట్టర్ అల్ట్రా వయొలెట్ రేడియేషన్ను కనుగొన్నాడు
*
జననాలు

* తేదీ తెలియదు: జాన్ ఎలియట్ డ్రింక్‌వాటర్ బెథూన్, విద్యావేత్త, గణిత శాస్త్రజ్ఞుడు, బహుభాషావేత్త. (మ. 1851)
* అక్టోబరు 14: జోసెఫ్ ప్లాటూ, బెల్జియన్ భౌతిక శాస్త్రవేత్త, గణిత శాస్త్రవేత్త. (మ. 1883)
మరణాలు
పురస్కారాలు
మూలాలు


*
వర్గం:1800లు
1802

1802 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* ఏప్రిల్ 10: భారతదేశంలో గ్రేట్ ట్రిగనామెట్రిక్ సర్వే మొదలైంది
* మే 20: ఫ్రెంచి విప్లవ సమయంలో రద్దు చేసిన బానిసత్వాన్ని నెపోలియన్ తిరిగి ప్రవేశపెట్టాడు.
* మే: మేడం టస్సాడ్ తన మైనపు బొమ్మలను లండన్‌లో తొలిసారి ప్రదర్శించింది.
* జూలై 22: గియా లాంగ్ హనోయిని ఆక్రమించాడు. దాంతో వియత్నాం ఏకీకరణ పూర్తైంది.
* తేదీ తెలియదు: రాజా సీతా రామకృష్ణ రాయడప్ప రంగారావు బొబ్బిలి సంస్థానాధీశుడయ్యాడు
* తేదీ తెలియదు: నూజివీడు ఎస్టేటును నిడదవోలు, నూజివీడు అనే రెండు ఎస్టేట్లుగా విభజించారు.
జననాలు

* ఫిబ్రవరి 26: విక్టర్ హ్యూగో, సుప్రసిద్ధ ఫ్రెంచి నవలా రచయిత, కవి, నాటక రచయిత, వ్యాస కర్త. (మ.1885)
* జూలై 24: అలెగ్జాండర్ ద్యూమా ఫ్రెంచి రచయిత (మ. 1870)
* తేదీ తెలియదు: చిరుమామిళ్ళ సుబ్రహ్మణ్య కవి, గుంటూరు జిల్లాకు చెందిన వాగ్గేయకారుడు. ఈయనకు చిరుమామిళ్ళ సుబ్బదాసు అని కూడా పేరు. (మ. 1882)
* తేదీ తెలియదు: దార్ల సుందరీమణి (దార్ల సుందరమ్మ) తెలుగు రచయిత్రి, గురువు, తత్త్వజ్ఞాని, యోగిని.
మరణాలు
పురస్కారాలు

*
వర్గం:1800లు
1803

1803 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* విశాఖపట్నం జిల్లా ఆంగ్ల ప్రభుత్వం హయాంలో మొట్టమొదటగా ఏర్పడింది.
*ఫిబ్రవరి 27: ముంబాయి నగరంలో ఘోరమైన అగ్ని ప్రమాదం జరిగింది.
*తిరుపతి ప్రసాదం అమ్మడం మొదలైంది.
*సెప్టెంబరు: ఉత్తరప్రదేశ్ గఢ్వాల్ ప్రాంతంలో భూకంపం వచ్చింది
*పెల్లేడియం మూలకాన్ని కనుగొన్నారు
జననాలు

* మే 15: సర్ ఆర్థర్ కాటన్, బ్రిటిషు సైనికాధికారి, నీటిపారుదల ఇంజనీరు. (మ.1899)
* సెప్టెంబర్ 5: పురుషోత్తమ చౌదరి, తెలుగు క్రైస్తవ పదకవితా పితామహుడు. తొలి తెలుగు క్రైస్తవ వాగ్గేయకారుడు. (మ.1890)
మరణాలు

* జూలై 12: కందిమల్లయపల్లె ఈశ్వరమ్మ, ఆత్మవిద్య బోధిస్తూ తపశ్చర్య కొనసాగించింది. (జ.1703)
*ఆగస్టు 6: నిజాం అలీ ఖాన్, అసఫ్ ఝా II, హైదరాబాదు నిజాం.
*జూలై 12: కందిమల్లయపల్లె ఈశ్వరమ్మ, యోగిని
*జస్సా సింగ్ రాంఘఢియా, సిక్ఖు నాయకుడు
*
పురస్కారాలు

*
1806

1806 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జూన్ 2 - భారతీయ స్టేట్ బ్యాంకు స్థాపించబడింది.
* బకింగ్ హామ్ కాలువ బ్రిటీషు వారి హయాంలో నిర్మాణం ప్రారంభించబడింది. తమిళనాడు లోని మరక్కాణం నుంచి ఆంధ్ర ప్రదేశ్ లోని పెద్దగంజాం దాక ఇది ఉంది.
జననాలు

* ఏప్రిల్ 15: అలెక్సాండర్ డఫ్, స్కాట్లండుకు చెందిన క్రైస్తవ మిషనరీ. (మ.1878)
మరణాలు

* జూలై 10: జార్జ్ స్టబ్స్, ఇంగ్లాండుకు చెందిన చిత్రకారుడు. గుర్రాల చిత్రాల ద్వారా ప్రసిద్ధుడు. (జ.1724)
* నవంబర్ 19: రెండవ షా ఆలం, మొఘల్ చక్రవర్తి. (జ.1728)
పురస్కారాలు

*
వర్గం:1800లు
1804

1804 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

* జవనరి 1: హైతీలో ఫ్రెంచి పాలన అంతమైంది.
*విశాఖపట్నం జిల్లా ఏర్పాటైంది
*జూలై 25: హైదరాబాదులో మీర్ ఆలం చెరువు నిర్మాణం ప్రారంభమయ్యింది
జననాలు
మరణాలు

* ఫిబ్రవరి 6: జోసెఫ్ ప్రీస్ట్‌లీ, ఆక్సిజన్ ను కనిపెట్టిన శాస్త్రవేత్త. (జ.1733)
* ఫిబ్రవరి 12: ఇమ్మాన్యుయెల్ కాంట్, ప్రముఖ జర్మన్ భావవాద తత్వవేత్త. (మ.1724)
* మార్చి 18: వెలుగోటి కుమార యాచమ నాయుడు వెంకటగిరి సంస్థానాన్ని పాలించిన జమీందారు. (జ.1762)
తేదీ వివరాలు తెలియనివి

* జాంపెల్ గ్యాట్సో 8వ దలైలామా టిబెటన్ల బౌద్ధ గురువు (జ.1758)
పురస్కారాలు

*
1805

1805 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* మే 26: నెపోలియన్, ఇటలీకి రాజయ్యాడు
* జూన్ 4: డెట్రాయిట్ నగరం దగ్ధమైంది. నగరం దాదాపు పూర్తిగా కాలిపోయింది.
* జూలై 26: ఇటలీలో వచ్చిన భూకంపంలో 5,573 మంది మరణించారు.
* జూలై 30: భారత గర్నరు జనరల్‌గా వెల్లస్లీ పదవీకాలం ముగిసింది
* డిసెంబరు: యశ్వంతరావు హోల్కారు బ్రిటిషు వారితో రాజ్‌ఘాట్ ఒప్పందం చేసుకున్నాడు
* తేదీ తెలియదు: ఐతరేయోపనిషత్తు ఆంగ్ల అనువాదం హెన్రీ థామస్ కోలెబ్రూక్ ప్రచురించాడు
* తేదీ తెలియదు: అమెరికాలో ఆవిరితో నడిచే తొలి ఓడను నిర్మించారు
* తేదీ తెలియదు: ఔకు సంస్థానం, హైదరాబాదు రాజ్యంలో కలిసిపోయింది.
జననాలు

* ఏప్రిల్ 2: హాన్స్ క్రిస్టియన్ ఆండర్సన్ - డేనిష్ రచయిత (మ. 1875)
* జూలై 30: రుడాల్ఫ్ వాగ్నర్ జర్మనీ పాథాలజిస్టు (మ. 1864)
* డిసెంబరు 1: లుంగ్‌టోక్‌ గ్యాట్‌సో, 9 వ దలైలామా (మ. 1815)
మరణాలు

* జూలై 31: ధీరన్ చిన్నమ్మలై, భారత స్వాతంత్ర్య సమరయోధుడు, తమిళ ఉద్యమకారుడు. (జ. 1756)
* అక్టోబరు 5: కారన్ వాలీసు, భారత గవర్నరు జనరల్ (జ.1738)
* డిసెంబరు 6: నికోలస్ జాక్ కాంటె, ఫ్రెంచి చిత్రకారుడు, పెన్సిల్ ను కనిపెట్టాడు. (జ. 1755)
పురస్కారాలు
మూలాలు


*
వర్గం:1800లు
1807

1807 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* సర్ హంఫ్రీ డేవీ మొదటిసారిగా సోడియమ్ను తయారుచేశారు.
* చెన్నపట్టణంలో క్షామాన్ని నివారించడానికి మణేగారు సత్రం స్థాపన.
*బొర్రా గుహలను బ్రిటిష్ భౌగోళిక శాస్త్రవేత్త విలియం కింగ్ కనుగొన్నాడు.
జననాలు

* జూలై 4: గిసేప్పి గరిబాల్ది, ఇటాలియన్ జనరల్, రాజకీయ నాయకుడు. (మ.1882)
*కొటికెలపూడి కోదండరామకవి, బొబ్బిలి సంస్థాన ఆస్థాన కవి
మరణాలు
పురస్కారాలు
మూలాలు


*
1808

1808 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

* జనవరి 1: అమెరికా బానిసల దిగుమతిని నిషేధించింది. క్యూబా 1865వ్ వరకూ ఈ నిషేధం విధించలేదు. అప్పటికి 5 లక్షలకు పైగా బానిసలను క్యూబాకు తెచ్చారు.
* జనవరి 1: సియెర్రా లియోన్ బ్రిటను వలసగా మారిపోయింది.
* ఫిబ్రవరి 21: రష్యా సైన్యం ఫిన్లాండు లోకి ప్రవేశించడంతో ఈ రెండు దేశాల మధ్య యుద్ధం మొదలైంది.
* మార్చి 7: పోర్చుగల్‌ను ప్రాన్సు ఆక్రమించడంతో పోర్చుగీసు యువరాజు, అతడి కుటుంబమూ పోర్చుగీసు రాజదర్బారును బ్రెజిల్ లోని రియో డి జనీరో నగరానికి తరలించారు. దాంతో యావత్తు పోర్చుగీసు సామ్రాజ్యానికి ఇది కేంద్రమైంది.
* ఏప్రిల్: పశ్చిమ పసిఫిక్ మహా సముద్రంలో అగ్నిపర్వతం బద్దలైంది. దీంతో ఆ సంవత్సరం అక్కడి సముద్రపు గాలి చుట్టుపక్కల గాలి ఉష్ణోగ్రత పడిపోయింది. ప్రపంచవ్యాప్తంగా సముద్రపు గాలి ఉష్ణోగ్రతలు ఐదేళ్ళ పాటు తగ్గిపోయాయి.
* జూన్ 15: 'జోసెఫ్ బోనపార్టె' స్పెయిన్ కి రాజు అయ్యాడు.
* జూన్ 30: హంఫ్రీ డేవీ ఒక కొత్త మూలకాన్ని కునుగొని దానికి బొరాసియం అని పేరు పెట్టాడు. దానికే తరువాత బోరాన్ అని పేరు పెట్టారు. ఇదే సంవత్సరం కాల్షియం మూలకాన్ని కూడా కనుగొన్నాడు
* సెప్టెంబరు 29: రష్యా ఫిన్లాండుల మధ్య సంధి కుదిరింది. కాని అక్టోబరు 19 న ఇది భగ్నమైంది.
* అక్టోబరు 6: హంఫ్రీ డేవీ పొటాష్ నుండి పొటాషియమ్‌ను వేరు చేసాడు
* డిసెంబరు 1: రష్యను జారు చక్రవర్తి మొదటి అలెగ్జాండరు, ఫిన్లాండు తన రాజ్యంలో భాగమని ప్రకటించాడు
* తేదీ తెలియదు: దత్తమండలం నుండి బళ్ళారి, కడప జిల్లాలను ఏర్పరచారు.
జననాలు

* జనవరి 22: జేమ్స్ ఫెర్గుసన్, భారతీయ వాస్తుశైలిపై పరిశోధనలు చేసిన వాస్తు చారిత్రికుడు (మ. 1886)
* డిసెంబరు 29: ఆండ్రూ జాన్సన్, అమెరికా మాజీ అధ్యక్షుడు.
* తేదీ తెలియదు: మంత్రిప్రెగడ సూర్యప్రకాశ కవి, మాడుగుల సంస్థాన ప్రభువైన శ్రీకృష్ణ భూపాలుని ఆస్థానంలో కవి, పండితుడు. (మ. 1873)
* తేదీ తెలియదు: రాకమచర్ల వేంకటదాసు, వాగ్గేయకారుడు (మ. 1859)
*
*
మరణాలు

* తేదీ తెలియదు: హైదరాబాదు దివాను మీరాలం. ఇతడి పేరిటే మీరాలం చెరువును నిర్మించారు
పురస్కారాలు
మూలాలు


*
1810

1810 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* ఏప్రిల్ 19: వెనెజులా స్పెయిన్ నుండి స్వాతంత్ర్యం ప్రకటించుకుంది, స్పెయిన్ నుండి స్వాతంత్ర్యం పొందిన తొలి దక్షిణ అమెరికా దేశం అది.
* ఏప్రిల్ 27: లుడ్విగ్ వాన్ బీథోవెన్ తన ప్రసిద్ధ పియానో సంగీతం, ఫ్యూర్ ఎలిసేను స్వరపరచాడు.
* మే 10: రెవ. హెన్రీ డంకన్ మొట్టమొదటి సేవింగ్స్ బ్యాంకును, స్కాట్లండులో స్థాపించాడు..
* జూలై 9: నెపోలియన్ హాలండు సామ్రాజ్యాన్నిఒ ఆక్రమించాడు
* జూలై 20: కొలంబియా దేశం స్పెయిన్ నుంచి స్వాతంత్ర్యం ప్రకటించుకొంది.
* సెప్టెంబరు 16: మెక్సికో స్వాతంత్ర్య యుద్ధం మొదలైంది.మిగ్యూల్ హిడాల్గో అనే కాథలిక్ పూజారి ప్రారంభించిన తిరుగుబాటు స్వాతంత్ర్య యుద్ధంగా రూపుదిద్దుకుంది.
* సెప్టెంబరు 18: చిలీలో తొలి జాతీయ కూటమి ఏర్పడింది. స్వాతంత్ర్య సముపార్జనలో తొలి అంగ అది
* సెప్టెంబరు 23: వెస్ట్ ఫ్లారిడా రిపబ్లిక్ స్పెయిన్ నుండి స్వాతంత్ర్యం ప్రకటించుకుంది
* అక్టోబరు 27: వెస్ట్ ఫ్లారిడా రిపబ్లిక్‌ను అమెరికా ఆక్రమించుకుంది
* అక్టోబరు: ఇంగ్లండు రాజు మూడవ జార్జి పిచ్చివాడని తేలింది
* నవంబరు 17: స్వీడన్ ఇంగ్లాండుపై యుద్ధం ప్రకటించింది
* డిసెంబరు 3: మారిషస్ ఫ్రాన్సు నుండి బ్రిటను అధీనం లోకి వెళ్ళింది.
* తేదీ తెలియదు: కోలిన్ మెకంజీ మద్రాసు సర్వేయర్ జనరల్‌గా నియమితుడయ్యాడు
* తేదీ తెలియదు: హోమియో వైద్యం పితామహుడు హానిమాన్ ఆర్గనాస్‌ ఆఫ్‌ రేషనల్‌ హీలింగ్‌ అనే గ్రంథాన్ని రచించాడు.
* తేదీ తెలియదు: కడప పట్టణం లోని షామీరియా దర్గా పక్కన ఉన్న మసీదును నిర్మించారు
* తేదీ తెలియదు: షేక్ డీన్ మహొమద్ లండన్‌లో తొలి భారతీయ రెస్టారెంటు, హిందూస్థానీ కాఫీ హౌస్ స్థాపించాడు.
జననాలు
మరణాలు

* ఫిబ్రవరి 24: హెన్రీ కేవిండిష్, బ్రిటిష్ తత్వవేత్త, సైద్ధాంతిక రసాయన, భౌతిక శాస్త్రవేత్త. (జ.1731)
* తేదీ తెలియదు: మీర్ తఖి మీర్, ఉర్దూ కవి. (జ.1723)
పురస్కారాలు
మూలాలు


*
వర్గం:1810లు
1811

1811 గ్రెగోరియన్‌ కాలెండరు యొక్క మామూలు సంవత్సరము.


right|thumb|150px|"సియామీస్ ట్విన్స్"
right|thumb|150px|ఐజాక్ మెరిట్ సింగర్
సంఘటనలు

* జూలై 5: వెనెజులా దేశం స్పెయిన్ దేశం నుంచి స్వతంత్రం ప్రకటించుకొంది.
* మే 14: స్పెయిన్ దేశం నుంచి పరాగ్వే దేశం స్వాతంత్ర్యం పొందింది.
* ఫ్రెంచి శాస్త్రవేత్త బెర్నాడ్ కార్టోయిస్ అయోడిన్ మూలకాన్ని కనుగొన్నాడు.
జననాలు

* మే 11: చాంగ్, ఎంగ్ బంకర్ - థాయిలాండ్‌కు చెందిన అవిభక్త కవలలు. సియామీస్ ట్విన్స్‌గా గుర్తింపు పొందారు. (మ.1874)
* అక్టోబర్ 25: ఎవరిస్టీ గాల్వా - ఫ్రాన్సుకు చెందిన గణితశాస్త్రజ్ఞడు. (మ.1832)
* అక్టోబర్ 27: ఐజాక్ మెరిట్ సింగర్ - ప్రస్తుతం మనం ఉపయోగిస్తున్న కుట్టుమిషన్ రూపకర్త. (మ.1875)
తేదీ వివరాలు తెలియనివి

* దున్న ఇద్దాసు - తెలంగాణ తొలితరం దళిత కవి. (మ.1919)
మరణాలు

* అక్టోబరు 26: యశ్వంతరావు హోల్కరు - రెండవ ఆంగ్లో-మరాఠా యుద్ధంలో ఢిల్లీ మొఘలు చక్రవర్తి రెండవ షా ఆలంను బ్రిటిషు వారి నుండి విడిపించేందుకు ప్రయత్నించాడు.(జ.1776)
పురస్కారాలు

*
వర్గం:1810లు
1812

1812 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

* జనవరి 23: అమెరికా, మిస్సోరీలో భూకంపం సంభవించింది. రిక్టర్ స్కేలుపై 7.8 గా నమోదయింది.
* ఫిబ్రవరి 7: అమెరికా, మిస్సోరీలో భూకంపం సంభవించింది. రిక్టర్ స్కేలుపై 8 గా నమోదయింది.
* జూలై 22: 'సలమాంకా యుద్ధం' (స్పెయిన్) లో ఆర్ధర్ వెలెస్లీ నాయకత్వంలోని (తరువాత వెల్లింగ్టన్ డ్యూక్) బ్రిటిష్ సైన్యం, ఫ్రెంచి సైన్యాన్ని ఓడించింది.
* డిసెంబరు 29: అమెరికాపై యుద్ధానికి దిగిన బ్రిటిష్‌ సేనలు బఫెలో, న్యూయార్క్‌ నగరాలను తగలబెట్టాయి.
జననాలు

thumb|right|150px|చార్లెస్ డికెన్స్
* జనవరి 6: బాలశాస్త్రి జంబేకర్, భారతీయ సంఘ సంస్కర్త.
* ఫిబ్రవరి 7: చార్లెస్ డికెన్స్, ప్రసిద్ధ ఆంగ్ల నవలా రచయిత.
* మే 7: రాబర్ట్ బ్రౌనింగ్, ఆంగ్ల కవి (మ. 1889)
మరణాలు
పురస్కారాలు

*
వర్గం:1810లు
1815

1815 గ్రెగోరియన్‌ కాలెండరు యొక్క మామూలు సంవత్సరము.


right|thumb|150px|నెపోలియన్ బోనపార్టె
సంఘటనలు

* ఫిబ్రవరి 14: శ్రీలంకలోని క్యాండీ రాజ్యాన్ని బ్రిటిష్ ప్రభుత్వం ఆక్రమించుకుంది.
* మే 24: ఆస్ట్రేలియా లోని లచ్‌లాన్ నదిని, 'జార్జి ఇవాన్స్' కనుగొన్నాడు.
* జూన్ 18: వాటర్లూ యుద్ధం - నెపోలియన్ బోనపార్టె బెల్జియంలోని వాటర్లూలో చేసిన ఆఖరి యుద్ధంలో ఓడిపోయాడు.
* నవంబర్ 3: సర్ హంప్రీ డేవి - డేవీ ల్యాంపు (గనులలో వాడే సేఫ్టీ దీపం) కనిపెట్టాడు.
* డిసెంబర్ 2: గోర్కాయుద్ధం (ఆంగ్లో నేపాల్ యుద్ధం) సూఉలి ఒప్పందంతో ముగిసింది.
* డిసెంబర్ 23: ఆంగ్ల నవలా రచయిత్రి జేన్ ఆస్టిన్ వ్రాసిన నవల ఎమ్మా తొలిసారి ప్రచురితమయింది.
తేదీ వివరాలు తెలియనివి

* మథురలో ప్రస్తుతం ఉన్న కృష్ణ ఆలయాన్ని (ద్వారకేశ్ ఆలయం) గోకుల్దాస్ పరీఖ్ నిర్మించాడు.
జననాలు

* ఏప్రిల్ 1: బిస్మార్క్- జర్మనీ ఏకీకరణలో పాత్ర పోషించిన రాజకీయ నాయకుడు. (మ.1898)
తేదీ వివరాలు తెలియనివి

* ఆదోని లక్ష్మమ్మ - యోగిని, అవధూత (మ.1933)
మరణాలు

* ఫిబ్రవరి 22: స్మిత్‌సన్ టెన్నంట్ - రసాయనశాస్త్రవేత్త. ఇరీడియం,ఆస్మియం మూలకాలను కనుగొన్నాడు. (జ.1761)
* మార్చి 5: ఫ్రెడరిక్‌ యాంటన్‌ మెస్మర్‌ - ఇతని పేరు మీద సమ్మోహనవిద్య మెస్మరిజం వ్యాప్తిచెందింది. (జ.1734)
* మార్చి 6: లాంగ్‌టాక్‌ గ్యాట్‌సో- 9వ దలైలామా (జ.1805)
* డిసెంబర్ 7: మిచెల్ నే, ఫ్రెంచ్ మార్షల్.(జ.1769)
పురస్కారాలు

*
వర్గం:1810లు
1813

1813 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 24:లండన్‌లో ఫిలార్మోనిక్ సొసైటీని స్థాపించారు. తరువాత ఇదే రాయల్ ఫిలార్మోనిక్ సొసైటీగా మారింది.
* జనవరి 28: జేన్ ఆస్టిన్ రాసిన ప్రైడ్ అండ్ ప్రిజుడిస్ను తన పేరు లేకుండా ప్రచురించింది.
* మార్చి 4: ఫ్రెంచి సైన్యం బెర్లిన్ నగరాన్ని ఖాళీ చేసి వెళ్ళిపోయాయి. దాంతో రష్యా సేనలు యుద్ధం చెయ్యకుండానే నగరాన్ని ఆక్రమించాయి
* మార్చి 28: 1813-14 నాటి మాల్టా ప్లేగు మహమ్మారి ఏజిప్టు నుండి వ్యాపించడం మొదలైంది
* జూలై 21: బ్రిటిష్ ఈస్టు ఇండియా కంపెనీ చట్టము 1813 కి రాజముద్ర పడింది. క్రైస్తవ మిషనరీలు భారతదేశంలో మతప్రచారం చేసుకోవచ్చని ఈ చట్టం అనుమతించింది.
* సెప్టెంబరు 10: ఆలివర్ హజార్డ్ పెర్రీ నేతృత్వంలోని అమెరికన్ స్క్వాడ్రను బ్రిటిషు స్క్వాడ్రన్ను ఓడించింది.
* అక్టోబరు 4: హేస్టింగ్సు భారత గవర్నరు జనరల్ అయ్యాడు. (విరమణ. 1823)
* అక్టోబరు 16-19: లీప్జిగ్ యుద్ధంలో నెపోలియన్ సంకీర్ణ సైన్యాల చేతిలో ఓడిపోయాడు. యుద్ధంలో పాల్గొన్న 6 లక్షల మంది సైనికుల్లో 60 వేల మంది మరణించడమో, గాయపడ్డమో జరిగింది. ఈ యుద్ధం తరువాత నెపోలియన్‌ పక్షాన ఉన్న అనేక జర్మను రాజ్యాలు సంకీర్ణ సైన్యాల వైపుకు మారిపోయాయి.
* తేదీ తెలియదు: షాజహాన్‌పూర్ జిల్లాను ఏర్పరచారు.
* తేదీ తెలియదు: ఆరవ చంద్రశేఖరేంద్ర సరస్వతి కంచి కామకోటి పీఠాధిపత్యం స్వీకరించాడు.
*
జననాలు

* జనవరి 19: హెన్రీ బెస్సిమర్, ఇంగ్లీషు ఇంజనీరు (మ. 1898)
* ఏప్రిల్ 16: స్వాతి తిరునాళ్, కేరళ లోని తిరువాన్కూరు మహారాజు, గొప్ప భక్తుడు, రచయిత. (మ.1846)
* జూలై 12: క్లాడ్ బెర్నార్డ్, ఫ్రెంచ్ జీవ శాస్త్రజ్ఞుడు (మ.1878)
* డిసెంబరు 29: అలెగ్జాండర్ పార్క్స్, రసాయన శాస్త్రవేత్త, పార్కెసీన్ అనే పేరుతో తొలి ప్లాస్టిక్ ను తయారు చేసాడు (మ. 1890)
మరణాలు

* ఏప్రిల్ 10: జోసెఫ్ లూయిస్ లెగ్రాంజ్, ఇటాలియన్ గణిత శాస్త్రవేత్త, ఖగోళ శాస్త్రవేత్త. (జ. 1736)
పురస్కారాలు

*
వర్గం:1810లు
1814

1814 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* ఫిబ్రవరి 1: ఫిలిప్పీన్స్ లోని మాయోన్ అగ్నిపర్వతం విస్ఫోటనం చెందింది
* ఫిబ్రవరి 1: లార్డ్ బైరన్ రాసిన ది కార్సెయిర్ అనే ఆత్మకథ విడుదలై ఈ రోజున 10,000 కాపీలు ఆమ్ముడైంది.
* ఫిబ్రవరి 11: నార్వే స్వాతంత్ర్యం ప్రకటించుకుంది.
* మే 30: మొదటి పారిస్ ఒప్పందం కుదిరింది. అదే రోజున నెపోలియన్‌ను ఎల్బా ద్వీపానికి ద్వీపాంతరవాస శిక్షను విధించరు. దాని ప్రకారం కారైక్కల్ ప్రాంతం ఫ్రెంచి వారి వశమైంది. మాల్టా ఒక బ్రిటిషు కాలనీగా మారిపోయింది.
* జూలై 25: జార్జ్ స్టీఫెన్సన్ తన తొలి ఆవిరి లోకోమోటివ్ ను పరీక్షించాడు.
* ఆగస్టు 13: లండన్‌లో ఆంగ్లో డచ్చి ఒప్పందం కుదిరింది. ఈ ఒప్పందం ప్రకారం 1803 తరువాత డచ్చి వారినుండి ఇంగ్లాండు ఆక్రమించుకున్న భూభాగాలు చాలావరకు వెనక్కి ఇచ్చెయ్యాలి. కొచ్చిన్‌ను డచ్చివారు బ్రిటిషు వారికి ఇచ్చెయ్యాలి. ఈ ఒప్పందంతో భారతదేశంలో డచ్చి వారి ఉనికి లేకుండా పోయింది.
* ఆగస్టు 24-25: బర్నింగ్ ఆఫ్ వాషింగ్టన్ దాడి జరిగింది.
* సెప్టెంబరు 16: థామస్ మన్రో, మద్రాస్ గవర్నర్ పదవి స్వీకరించాడు
* నవంబరు 30: బ్రిటిషు సైన్యం డెహ్రాడూన్‌ను స్వాధీనం చేసుకుంది
* తేదీ తెలియదు: 31 వ శృంగేరి శారదా పీఠాధిపతిగా అభినవ సచ్చిదానంద భారతి II అధిరోహించాడు.
* తేదీ తెలియదు: కలకత్తా మ్యూజియాన్ని స్థాపించారు
జననాలు

* మే 7: రాబర్ట్ కాల్డ్వెల్: ప్రఖ్యాత ద్రవిడ భాషావేత్త. (మ. 1891)
* తేదీ తెలియదు: తాంతియా తోపే, స్వాతంత్ర్య సమర యోధుడు (మ. 1859)
* తేదీ తెలియదు: మన్నెంకొండ హనుమద్దాసు, వాగ్గేయకారుడు. (మ. 1874)
* తేదీ తెలియదు: భానుభక్త ఆచార్య, నేపాలీ కవి (మ.1868)
మరణాలు

* జూన్ 14: డేవిడ్ బ్రౌన్, భారతదేశానికి వచ్చిన క్రైస్తవ మతప్రవక్త. ఇతడు ఆంధ్రభాషాభివృద్ధికి విశేషమైన కృషి చేసిన ఛార్లెస్ ఫిలిప్ బ్రౌన్ తండ్రి. (జ.1763 )
పురస్కారాలు
మూలాలు


*